കാട്ടൂര് പോക്സോ കേസ്: ഡിവൈഎഫ്ഐ പ്രവര്ത്തകനെതിരെ പരാതി നല്കിയ ഇരയുടെ കുടുംബത്തിന് ഊരുവിലക്ക് തൃശൂര്: പോക്സോ കേസില് ഡിവൈഎഫ്ഐ പ്രവര്ത്തകനെതിരെ പരാതി നല്കിയ ഇരയുടെ കുടുംബത്തിന് സിപിഎമ്മിന്റെ ഊരുവിലക്ക്. തൃശൂര് കാട്ടൂരിലെ കുടുംബത്തിനെതിരെയാണ് ഊരുവിലക്ക് ഏര്പ്പെടുത്തിയിരിക്കുന്നത്. ഡിവൈഎഫ്ഐ പ്രവര്ത്തകനെതിരെ പരാതി നല്കിയതോടെ നാട്ടില് ഒറ്റപ്പെടുത്താന് ശ്രമിക്കുന്നുവെന്നാണ് കുടുംബത്തിന്റെ ആരോപണം. ഡിവൈഎഫ്ഐ പ്രവര്ത്തകനായ സായൂജ് കാട്ടൂരിനെതിരെയാണ് കുടുംബം പരാതി നല്കിയത്. ഒന്പത് വയസ്സുകാരിയായ മകളോട് സായൂജ് മോശമായി പെരുമാറി എന്നതാണ് കേസ്. കഴിഞ്ഞ വര്ഷം ജൂണിലാണ് സംഭവം നടക്കുന്നത്. പരാതി നല്കിയതോടെ സായൂജ് അറസ്റ്റിലായിരുന്നു. ഇപ്പോള് ജില്ലാ ജയിലില് റിമാന്ഡിലാണ്. എന്നാല് വ്യാജ പരാതി ആണിതെന്ന് ആരോപിച്ച് നാട്ടുകാര് കൂട്ടത്തോടെ പരാതി നല്കിയെന്ന് കുടുംബം പറയുന്നു. സായൂജിനെ കള്ളക്കേസില് കുടുക്കിയതാണെന്നാണ് സിപിഎം നടത്തുന്ന പ്രചാരണം. എന്നാല് കുടുംബത്തിന്റെ പരാതി വ്യാജമല്ലെന്ന് പോലീസ് വ്യക്തമാക്കിയിട്ടുണ്ട്. ലോക്കല് കമ്മിറ്റി അംഗത്തിന്റെ നേതൃത്വത്തില് കുടുംബത്തിനെതിരെ ഒപ്പ് ശേഖരണം നടത്തിയതായും ആരോപണമുണ്ട്. കുടുംബത്തിന്റെ ഊരുവിലക്ക് ആരോപണം അടിസ്ഥാന രഹിതമാണെന്നാണ് സിപിഎം നല്കുന്ന വിശദീകരണം.